અચાનક એવું કહેવાય છે કે ચમત્કાર થયો. યુવાન જાગી ગયા. જડીબુટ્ટીથી ચમત્કાર થયો. જય જગન્નાથ ! જય જગદીશ હરે ! બોલવા લાગ્યો. આખા ગામમાં આ વાત ચર્ચાએ ચડી. સાધુ તો ચલતા ભલા તેઓ બીજે ગામ ચાલવાની તૈયારીમાં હતા ત્યારે ગામ લોકોએ વિનંતી કરી તેથી તેઓ રોકાઈ ગયા. ગામ લોકોએ રહેવા અહીં જગ્યા આપી ત્યાં સૌ પ્રથમ હનુમાનજીનું નાનું મંદિર બનાવ્યું આજે પણ તે મોજુદ છે. તેઓએ દુધની ખેંચ હતી તેથી ગાયોની સેવા શરૂ કરી. તેઓના શિષ્ય શ્રી મહંત સારંગદાસજી હતા. તેઓએ આ જગ્યાનો વિકાસ કરવામાં સાથ આપ્યો. ત્યારબાદ મહંત નરસિંહ દાસજી આવ્યા. આજનું આ મંદિરનું સ્વપ્ન શ્રી નરસિંહદાસજીનું જ છે.